paragraph_text: Na albumu Joe's Corsage nalazi se dosta skladbi koje su bile demoverzije, da bi kasnije bile uklopljene u materijal za album Freak Out!. Prve demosnimke snimljene su 1965.g., na kojima gitare svira Henry Vestine, koji kasnije postaje član blues sastava "Canned Heat". Također sadrži skladbu "My Babe" koju izvodi duo sastava "The Righteous Brothers" i "Hitch Hike" u izvedbi američkog glazbenika Marvina Gayea.